[{"text_idx": "#000000", "text": "CHOI Man Won, sudkorea esperantisto, kiu studis kaj laboris en C\u0302inio por pli ol dek jaroj. Jen estas unua parto de lia rakonto:"}, {"text_idx": "#000001", "text": "Dank' al mia patro, kiu estas pastro de protestanta preg\u0302ejo pli ol 40 jarojn sed nun kredeble interbabilas kun Jehovo en c\u0302ielo kaj igantis siajn gefilojn legi diversajn librojn, precipe la okcidentajn, mi vole nevole legis ne malmultajn librojn en mia infaneco, ekz.\u300aLa Aventuroj de Tom Sawyer\u300bkaj\u300aLa Aventuroj de Huckleberry Finn\u300bde Mark Twain kaj\u300aVojag\u0302o al la centro de la Tero\u300b,\u300aDudek mil leu\u0306goj sub la maroj\u300bkaj\u300aC\u0302irkau\u0306 la mondo dum okdek tagoj\u300bde Jules Gabriel VERNE (franco, antau\u0306 2-3 jarojn de sia formorto, la verkisto farig\u0302is esperantisto) ktp., precipe\u300aC\u0302irkau\u0306 la mondo dum okdek tagoj\u300bigis min revi pri la mondvojag\u0302o kun dorsosako. Kompreneble mi tiam ne povis multe konsideri lingvan kaj monan problemojn, tre naiva, nur revis interesegajn adventuraj\u0302ojn."}, {"text_idx": "#000002", "text": "En la 2-a lernojaro de altlernejo, mi unuafoje au\u0306dis la vorton\u201cEsperanto\u201dde la instruisto de korea literaturo. Li klarigis, ke la titoloj de kelkaj gazetoj, eldonitaj dum la japana kolonia regado, estis skribitaj esperante kaj c\u0302ine, sed la instruisto konfesis, ke li mem ne bone komprenis kio estas\u201cEsperanto\u201d. Tute hazarde au\u0306dis mi la vorton esperanto dum malpli ol 5 minutoj tre simple."}, {"text_idx": "#000003", "text": "Alifoja hazardo renovigis mian memoron pri Esperanto, kio estis dormanta c\u0302e mia cerbo. La Esperanto-kurso por komencantoj estis arang\u0302ita en mia hejmurbo Gu\u0306angJ\u0302u dum la somerferio de 1982, post 2 monatoj de la kurso, en kiu mi unuafoje au\u0306dis Esperanton. C\u0302. 40 homoj, krom mi, sola altlerneja lernanto, c\u0302eestis la kurson kun ega scivolemo pri la internacia lingvo, kiun ili neniam au\u0306dis, sed fine de la kurso nur malpli ol 10 homoj, inkluzive de mi, esprimis lerni plue la lingvon novan kaj ili faris grupon por dau\u0306re lerni Esperanton sed mi ne povis alig\u0302i al la grupo, c\u0302ar mi devis prepari la ekzamenon por eniri universitaton, kio okazis venontjare kaj tagon post tago la vorto esperanto malklarig\u0302is kaj nekonsciate forkuris el mia kapo."}, {"text_idx": "#000004", "text": "Politiko estas mia fako en la universitato G\u0302oSon. Ne nur pro mia fako, sed ankau\u0306 pro la influo de la politika situacio, mi partoprenis la studentan movadon kaj legis la librojn de Karl Marks, Lenin, Mao ZeDong ktp, dank' al Esperanto, kvankam mi estis komencanto kaj ne bone komprenis, tamen mi povis legi kelkajn esperante tradukitajn librojn, inkluzive de eldonitaj de Unio de la Sovetaj Socialismaj Respublikoj (USSR) kaj de C\u0302inio."}, {"text_idx": "#000005", "text": "Dank' al la partopreno je la studenta movado, mi devis denove eltiri el mia s\u0302ranko la vortaron esperanta-korean kovritan je polveroj, kiu estis apenau\u0306 forgesita de mi. kaj la lasta hazardo pri Esperanto tuj vokis min. Lau\u0306memore, eble c\u0302. fine de aprilo 1984, mi ricevis telefonon de la prezidanto de la esperantogrupo de Gu\u0306angJ\u0302u. Li diris, ke du japanaj komencantinoj vizitis nian urbon kaj volis inviti min kune tagmang\u0302i. La hotelo lokas sin tre proksime de mia universitato kaj pro tio la prezidanto invitis min. Momente mi hezitis akcepti lian inviton, c\u0302ar tiam mi ne povis paroli ec\u0302 simplajn frazojn krom 'Saluton', sed li persvadis min kapti s\u0302ancon praktiki Esperanton kun eksterlandanoj. Do mi vole nevole jesis kaj unuafoje renkontis fremdlandajn esperantistojn."}, {"text_idx": "#000006", "text": "Preskau\u0306 nenion mi memoras pri tiu tagmang\u0302o kaj renkontig\u0302o kun japanaj esperantistinoj kaj mi rapide forgesis Esperanton pro la c\u0302iutagaj lernado kaj manifestaciado. 2 semajnojn poste de tiu renkontig\u0302o, mi ricevis telefonon de mia fratino, ke la letero sendita el japanio atendas min. Tiam mi lulog\u0302is najbare de la univ. kaj monate fojon revenis hejmen, kiu ankau\u0306 lokas en la sama urbo, sed publika buse c\u0302. 50 minutojn bezonas de la univ. al mia hejmo, pro la oportuneco de la movado."}, {"text_idx": "#000007", "text": "Japana korespondantino, 76 jarag\u0302a, klarigis en la unua letero, ke s\u0302i kurag\u0302e lernis novan lingvon kaj provis praktiki la lingvon. Fakte tiam por mi estis malfacile trovi liberatempon pro la okupiteco de mia tasko, kaj mi preskau\u0306 forgesis Esperanton, sed ja s\u0302i estas sufic\u0302e ag\u0302a kiel mia avino kaj lau\u0306 la korea etiketo, mi ne devas ne respondi al s\u0302i. Foliumante vortaron dum 4 tagoj, mi finskribis mian unuan leteron de Esperanto. kaj nia korespondado dau\u0306ris 26 jarojn g\u0302is antau\u0306 nia adiau\u0306o pro s\u0302ia foresto."}, {"text_idx": "#000008", "text": "La Kolapso de USSR kaj socialismaj landoj de orienta Eu\u0306ropo s\u0302ancelis tutan mondon kaj maldekstristajn studentojn kaj laboristojn. Ankau\u0306 Sudkoreio ne povis eviti tian uraganon, multaj maldekstristoj, kiuj g\u0302is tiam prenis marksismon kiel sia batalilo kaj mi ankau\u0306 estis unu el ili, sed ne tute sama."}, {"text_idx": "#000009", "text": "En decembro de 1990, mi kun dorsosako flugis al Eu\u0306ropo kaj tie vizitis multajn landojn ekssocialismajn, ekz tiamaj Orienta Germanio, Hungario, C\u0302ekoslovakio k.t.p. komparante kun Francio, Okcidenta Germanio, Svisio kaj tiel plu. 3 monatoj ne sufic\u0302is kompreni tutan situacion, sed minimume mi trovis kelkajn kialojn de malsukceso en ekssocialismaj landoj, ne nur ekonomiajn, sed ankau\u0306 politikajn. Post reveninte Sudkoreion, 2~3 monatojn mi meditis, analizis tion, kion mi mem vidis kaj au\u0306dis en Eu\u0306ropo. Tiam mi legis kelkajn artikolojn pri C\u0302inio, kiu j\u0302us provis komenci la reformon kaj malfermon kaj samtempe 2~3 profesoroj ankau\u0306 proponis min vojag\u0302i C\u0302inion kaj mem sperti g\u0302iajn s\u0302ang\u0302ig\u0302ojn kaj evoluig\u0302on en politiko kaj ekonomio. Tiuj proponoj de profesoroj kaj artikoloj, kiujn mi legis, s\u0302ang\u0302is mian vivon. Mi denove traserc\u0302is mian libros\u0302rankon kaj forblovis polverojn, kiuj kovris Esperantajn librojn."}, {"text_idx": "#000010", "text": "En la dua duono de 1991, mi kromlaboradis por gajni vojag\u0302monon al C\u0302inio, Vjetnamio kaj Kubo, samtempe lernante Esperanton. Tiam inter C\u0302inio kaj Sudkoreio ankorau\u0306 ne havis diplomatian rilaton, sed mi au\u0306dis, ke en C\u0302inio estis ne malmultaj esperantistoj. Do mi planis peti helpon al c\u0302ina esperantisto, por ricevi c\u0302inan vizon, c\u0302ar pro la sen diplomatia rilato inter la du landoj, la c\u0302ina ambasado de Sudkoreio postulis invitilon de c\u0302ino por koreo, kiu volas viziti C\u0302inion. Felic\u0302e iu malnova korea esperantisto prezentis al mi c\u0302inan esperantiston kaj li senhezite jesis kaj sendis al mi la invitilon. Dum tiu c\u0302i preskau\u0306 jarlonga tempo, mi portempe laborante denove relegis librojn esperantigitajn,\u300aELEKTITAJ VERKOK DE MAU\u0306 ZEDONG\u300b el fremdlingva eldonejo kaj\u300aProfilo de Zhou Enlai\u300bel c\u0302ina esperanto-eldonejo de C\u0302inio. Precipe la vivo de c\u0302efministro Zhou Enlai multe impresis min kaj tio pli fortigis mian decidon iri al C\u0302inio kaj miaokule vidi g\u0302ian novastilan socialisman evoluig\u0302on. Finfine mi ac\u0302etis la s\u0302ipbileton, kio ir-revenas inter la urbojn Incheon de Sudkoreio kaj Tianj\u0302in de C\u0302inio. Tiam mi tute ne pensis, ke mia vojag\u0302o dau\u0306ros tiom longe je pli ol dek jaroj."}]